b'\n_START_ARTICLE_\nTuliokita\n_START_SECTION_\nCaracter\xc3\xadstiques\n_START_PARAGRAPH_\nLa tuliokita \xc3\xa9s un carbonat de f\xc3\xb3rmula qu\xc3\xadmica Na\xe2\x82\x86BaTh(CO\xe2\x82\x83)\xe2\x82\x86\xc2\xb76H\xe2\x82\x82O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1988. Cristal\xc2\xb7litza en el sistema trigonal. Es troba en forma de cristalls prism\xc3\xa0tics o rombo\xc3\xa8drics, de fins a 4 mil\xc2\xb7l\xc3\xadmetres, dominats per {1010} i {1011}. La seva duresa a l\'escala de Mohs oscil\xc2\xb7la entre 3 i 4._NEWLINE_Segons la classificaci\xc3\xb3 de Nickel-Strunz, la tuliokita pertany a "05.CB - Carbonats sense anions addicionals, amb H\xe2\x82\x82O, amb cations grans (carbonats alcalins i alcalinoterris)" juntament amb els seg\xc3\xbcents minerals: termonatrita, natr\xc3\xb3, trona, monohidrocalcita, ika\xc3\xafta, pirssonita, gaylussita, calconatronita i baylissita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1988 a la mina d\'apatita de Kirovskii, al mont Kukisvumchorr, al Mass\xc3\xads de Jibiny (Prov\xc3\xadncia de M\xc3\xbarmansk, R\xc3\xbassia), l\'\xc3\xbanic indret on se n\'ha trobat. Es troba als filons hidrotermals en pegmatites de sienita. Sol trobar-se associada a altres minerals com: sidorenkita, vinogradovita, villiaumita, microclina, pirssonita, shortita, trona, termonatrita, natr\xc3\xb3, natrolita i aegirina.'